**Ministru kabineta rīkojuma projekta**

**“Par atļauju Aizsardzības ministrijai uzņemties valsts budžeta ilgtermiņa saistības, lai nodrošinātu brīvprātīgo iemaksu *European Peace Facility* (EPF) budžetā Lībijas krasta apsardzes un jūras spēku apmācībai *EUNAVFOR MED IRINI* operācijas ietvaros 2021.gadā”** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir atļaut Aizsardzības ministrijai uzņemties ilgtermiņa saistības 2021.gadam 10 000 *euro* apmērā, lai veiktu iemaksu *EPF* (iepriekš *ATHENA*) budžetā Lībijas krasta apsardzes un jūras spēku (turpmāk - *LCG&N*) apmācībai ES operācijas *EUNAVFOR MED IRINI* (turpmāk – *IRINI*) ietvaros.Finansējums tiks segts no Aizsardzības ministrijas valsts budžeta programmas 30.00.00 “Valsts aizsardzības politikas realizācija” plānotajiem izdevumiem starptautiskajai sadarbībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2021. gadam” 30. pants paredz, Aizsardzības ministrijas budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets.Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 5.15. apakšpunkts nosaka, ka Aizsardzības ministrija sagatavo un normatīvajos aktos noteiktajā kārtībā sniedz priekšlikumus par valsts aizsardzībai nepieciešamo finansējumu no valsts budžeta, kā arī citu ar valsts aizsardzību saistītu normatīvajos aktos un attiecīgajos politikas plānošanas dokumentos paredzēto pasākumu īstenošanai un ministrijas uzdevumu veikšanai nepieciešamo finansējumu no valsts budžeta”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Saeimas 2020.gada 17.septembra lēmumu, Latvijas NBS ieguva mandātu dalībai *IRINI* operācijā*[[1]](#footnote-1)*. Operācijas *IRINI* galvenais uzdevums ir īstenot ANO Drošības padomes Rezolūcijas 2292 (2016) noteikto ieroču embargo Lībijai, izmantojot gaisa, satelītu un jūras aktīvus. Par operācijas sekundārajiem uzdevumiem ir noteikts:1) uzraudzīt nelegālu naftas, jēlnaftas un rafinētu naftas produktu eksportu no Lībijas; 2) vācot informāciju un patrulējot ar lidmašīnām, atbalstīt cilvēku kontrabandas un tirdzniecības tīklu darbības modeļu graušanu;3) sniegt ieguldījumu *LCG&N* spēju veidošanā un apmācībā attiecībā uz tiesībaizsardzības uzdevumiem jūrā.Tieši trešais (sekundārais) uzdevums ir viens no tiem “instrumentiem”, kas pēdējo gadu laikā ir būtiski ierobežojis nelegālo imigrāciju no Lībijas uz Eiropu. Saskaņā ar Eiropas Ārējās darbības dienesta (EĀDD) 2020.gada 25.novembrī sniegto informāciju pusgada pārskata ziņojumā, *LCG&N* apmācības *IRINI* (iepriekš *EUNAVFOR MED SOPHIA*) operācijas ietvaros tika uzsāktas 2016.gadā un joprojām turpinās. Ja vēl 2016.gadā *LCG&N* spēja pārtvert līdz 0.81% no nelegālajiem migrantiem, kuri devās uz Eiropu, tad sākot ar katru nākamo gadu *LCG&N* spējas strauji palielinājās, proti, 2017.gadā viņi pārtvēra 18,65%, 2018.gadā - 46,89%, 2019.gadā - 48,51% un, 2020.gadā (līdz 22.septembrim) *LCG&N* bija spējīgi pārtvert jau 57,12% no visiem migrantiem, kuri izceļoja no Lībijas, lai nelegāli nokļūtu Eiropā (Itālijā).Šī statistika pierāda, ka *LCG&N* apmācības un tai sniegtais materiāltehniskais atbalsts, spēj sniegt būtisku rezultātu nelegālās imigrācijas ierobežošanā. Ja šis atbalsts un apmācības samazināsies, pastāv nopietns risks, ka nelegālo imigrantu skaits, kuri sasniegs Eiropu no Lībijas, sāks atkal palielināties. Šajā kontekstā jāņem vērā apstāklis, ka operācijas *IRINI* prioritāte nav nelegālās migrācijas ierobežošana, kā tas bija iepriekšējās operācijas *SOPHIA* laikā, no 2015. līdz 2020.gadam. Ņemot vērā, ka ES līmenī Vidusjūras centrālajā daļā nav citu nelegālās migrācijas ierobežojošo faktoru, visticamākais, ka lielāks slogs ES dienvidu robežu aizsardzībā gulsies uz Itāliju un Maltu.Dalībvalstu kopējās izmaksas ES Kopējās drošības un aizsardzības politikas (KDAP) realizētajās operācijās un misijās tiek segtas ES izveidotā *EPF* mehānisma ietvaros. Jāatzīmē, ka operācijas *IRINI* ietvaros *LCG&N* apmācības nav iekļautas kopējās operācijas izmaksās, tādēļ dalībvalsts līdz šīm, šī uzdevuma izpildei bija veikušas brīvprātīgās iemaksas. Salīdzinājumam, brīvprātīgās iemaksas operācijas *SOPHIA* laikā *LCG&N* apmācībām līdz 2020.gadam bija veikusi 21 ES dalībvalsts. Kopumā dalībvalstis līdz 2020.gadam iemaksāja 3 156 413 euro. Jāatzīmē, ka Latvija līdz šim nav veikusi brīvprātīgās iemaksas operācijas *IRINI(SOPHIA)* vajadzībām.Nepieciešamība tieši šobrīd pēc brīvprātīgajām iemaksām ir saistīta ar *IRINI* operācijas komandiera kadm. *Fabio Agostini* 2021.gada 3.marta vēstulē ES Militārās komitejas priekšsēdētājam ģen. *Claudio Graziano* norādīto par problēmām, kuras saistītas ar vienu no operācijas uzdevumiem, proti, *LCG&N* apmācību.***IRINI* budžets minētajām apmācībām šobrīd (2021.gada sākumā) esot 300 000 euro, kas nozīmē, ka par šiem naudas līdzekļiem būs iespējams apmācīt tikai 65 kursantus, kas ir īstermiņa risinājums. Tādēļ ir nepieciešamas brīvprātīgās iemaksas, lai varētu sasniegt vidēja un ilgtermiņa mērķus.***IRINI* kontekstā jānorāda arī uz regulāriem operācijas komandiera lūgumiem aizpildīt tukšās operācijas vakances, kas tādējādi kāpinātu *IRINI* uzdevumu izpildes efektivitāti. Jāatzīmē, ka Latvija 2020.gadā savu kontingentu *IRINI* palielināja par vienu karavīru, tādējādi sasniedzot divu karavīru kopskaitu šajā operācijā. Jānorāda, ka pārskatāmā nākotnē nav plānots palielināt NBS personālu šajā operācijā. Tādēļ šobrīd vienīgais un efektīvākais atbalsts operācijai *IRINI*, kuru Latvija spēj sniegt ir brīvprātīgā iemaksa *LCG&N* apmācībām.Latvijas papildu iemaksa *EPF* budžetā *IRINI* vajadzībām efektīvi apliecinātu Latvijas solidaritāti un atbalstu, gan ES centieniem mazināt trešo valstu ietekmes pieaugumu un esošos destabilizācijas draudus tās robežu tuvumā, gan Itālijas mēģinājumiem apkarot tās pierobežā esošo nelegālo imigrāciju. Iepriekšminētā tvērumā jāizceļ Itālija, kura, izrādot iniciatīvu *Enhanced Forward Presence* ietvaros, nosūtījusi uz Latviju 138 karavīru lielu kontingentu. Ņemot vērā iepriekš minēto un, solidarizējoties ar Itāliju un ES kopumā, drošības un stabilitātes dēļ nepieciešamas turpināt sniegt atbalstu *IRINI* operācijas mērķu izpildei.Lai nodrošinātu iepriekš minēto brīvprātīgo iemaksu *EPF* budžetā *LCG&N* apmācībām operācijas *IRINI* ietvaros, nepieciešams konceptuāls Ministru kabineta lēmums par finansējuma nodrošināšanu 10 000 euro apmērā, finansējumu piešķirot esošo Aizsardzības ministrijas budžeta līdzekļu ietvaros no valsts budžeta programmas 30.00.00 “Valsts aizsardzības politikas realizācija” plānotajiem izdevumiem starptautiskajai sadarbībai. Finansējumu rīkojuma projekta izmaksu segšanai iespējams novirzīt no NATO iemaksām plānotā finansējuma, jo ir samazinājušās atsevišķas iemaksu sadaļas gan dalībvalstu skaita dēļ, gan atsevišķu finansējamo sadaļu izmaiņu dēļ. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | Rīkojuma projekta izpilde tiks nodrošināta Aizsardzības ministrijas piešķirto valsts budžeta līdzekļu ietvaros no valsts budžeta programmas 30.00.00 “Valsts aizsardzības politikas realizācija” plānotajiem izdevumiem starptautiskajai sadarbībai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas Aizsardzības ministrijas starptautiskās sadarbības partneri aizsardzības un drošības jomā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |
|

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |

 |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  0 | 10 000 | 0 | 0 | 0 | 0 | 0 |
| 2.1. valsts pamatbudžets |  0 | 10 000 | 0 | 0 | 0 | 0 | 0 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |  0 | -10 000 | 0 | 0 | 0 | 0 | 0 |
| 3.1. valsts pamatbudžets |  0 | -10 000 | 0 | 0 | 0 | 0 | 0 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 10 000 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projektā tiek paredzēta brīvprātīga dalībvalstu iemaksa 2021.gadā 10 000 euro apmērā.Rīkojuma projekta izpilde tiks nodrošināta Aizsardzības ministrijas piešķirto valsts budžeta līdzekļu ietvaros no valsts budžeta programmas 30.00.00 “Valsts aizsardzības politikas realizācija” plānotajiem izdevumiem starptautiskajai sadarbībai.Finansējumu rīkojuma projekta izmaksu segšanai iespējams novirzīt no NATO iemaksām plānotā finansējuma, jo ir samazinājušās atsevišķas iemaksu sadaļas gan dalībvalstu skaita dēļ, gan atsevišķu finansējamo sadaļu izmaiņu dēļ. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekta izpilde tiks nodrošināta Aizsardzības ministrijas piešķirto valsts budžeta līdzekļu ietvaros no valsts budžeta programmas 30.00.00 “Valsts aizsardzības politikas realizācija” plānotajiem izdevumiem starptautiskajai sadarbībai. |

Ministru prezidenta biedrs,

aizsardzības ministrs A. Pabriks

J.Liniņš, 67335153

Janis.Linins@mod.gov.lv

1. Jāatzīmē, ka līdz tam Latvija šajā operācijā bija pārstāvēta par piekomandētu militārpersonu. [↑](#footnote-ref-1)